Ο Τάσος Στεφάτος ετοιμάζει fish tacos
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν comfort συνταγές, σήμερα o σεφ Τάσος Στεφάτος ετοιμάζει fish tacos.
300-400 γρ. πολύ φρέσκο φιλέτο ψαριού της αρεσκείας μας (λαυράκι, σολομός, τσιπούρα, τόνος), 1/2 μάτσο άνηθος, ψιλοκομμένος, 2 ντομάτες, σε κυβάκια, 1 αγγούρι, σε κυβάκια, 1/2 μάτσο κόλιανδρος ή μαϊντανός, ψιλοκομμένος, χυμός και ξύσμα από 1 λεμόνι ή λάιμ+1 ακόμα λεμόνι ή λάιμ, σε φέτες για το σερβίρισμα, 1 μάτσο κρεμμυδάκια φρέσκα, σε λεπτές φέτες, 100 ml σάλτσα σόγιας, 6 μικρές τορτίγιες, 4 κουτ. σούπας ελαιόλαδο, αλάτι, πιπέρι
Για να φτιάξουμε τα fish tacos, ξεκινάμε κόβοντας το ψάρι σε μικρά κυβάκια και το βάζουμε σε ένα μπολ. Το μαρινάρουμε με αλάτι, πιπέρι, 2 κουταλιές από το ελαιόλαδο, τον χυμό και ξύσμα του ενός λεμονιού ή λάιμ και τον άνηθο. Το αφήνουμε στο ψυγείο μέχρι να ετοιμάσουμε και τα υπόλοιπα υλικά.Βάζουμε τις ντομάτες και το αγγούρι σε ένα μπολ και προσθέτουμε τον κόλιανδρο, 2 κουταλιές από το ελαιόλαδο, αλάτι και πιπέρι. Βάζουμε τα φρέσκα κρεμμυδάκια σε ένα άλλο μπολ μαζί με τη σόγια. Περνάμε τις τορτίγιες από ένα καυτό αντικολλητικό τηγάνι για να μαλακώσουν – δεν χρειάζεται να πάρουν χρώμα.Σερβίρουμε σε ένα δίσκο σε 3 διαφορετικά μπολ, το ψάρι, το μείγμα της ντομάτας και τα φρέσκα κρεμμυδάκια μαζί με τις τορτίγιες και το δεύτερο λεμόνι ή λάιμ. Καθένας φτιάχνει το δικό του τάκος, βάζοντας σε κάθε τορτίγια λίγα από όλα τα υλικά στις αναλογίες που επιθυμεί.
Αλεύρι (ζύμες),Λαχανικά,Ψάρι